# Leopold I, car Svetog Rimskog Carstva

**Leopold I.Ostala značenja imena **Leopold I.** vidjeti na Leopold I. (razvrstavanje)*
**Leopold I.** (Beč, 9.6. 1640. - Beč, 5.5. 1705), sin i nasljednik cara Ferdinanda III:

* **1.** rimsko-njemački car odn. "austrijski car" odn. "car Svetog Rimskog cartsva" (od 1658. do 1705. godine),
* **2.** ugarsko-hrvatski kralj (od 1655. u Ugarskoj i od 1657. u Hrvatskoj do 1705),
* **3.** češki kralj (od 1658. do 1705).

## Ratovi koje je vodio

Stup **Leopolda I.** (1673) u Trstu
Dobar dio svoje vladavine proveo je ratujući.

* Naslijedio je i rat sa Švedskom, koji je okončao 1660.
* Uslijedio je Prvi turski rat (1663-64), koji je svršio pobjedom Raimunda Montecuccolija kod Szentgotthárda i mirom u Vasváru (1664), koji je postao povod za Zrinsko-frankopansku urotu (1670-1671), čiji je cilj bio otcjepljenje Hrvatske i Mađarske od Habsburške Monarhije.
* Po isteku dvadesetogodišnjeg mira dogovorenog u Vasváru, započeo je Veliki turski rat. Uz pomoć nadvojvode Karla Lotarinškog i poljskog kralja Jana III. Sobjeskog, Turci su 12. IX. 1683. poraženi pod Bečom. Na taj se poraz nadovezao Rat za oslobođenje, koji je završio Mirom u Sremskim Karlovcima (1699) i dokrajčio tursku nadmoć u jugoistočnoj Evropi.

## Vlast nad Ugarskom i Hrvatskom

Vlast Leopolda I. je tokom pobjedonosnog rata ojačala. Hrvatski i mađarski staleži priznali su u Bratislavi 1687. nasljedno pravo Habsburgovaca na hrvatsko-ugarski tron na principu primogeniture, a istovremeno je ukinut član 31. Zlatne bule Andrije II. iz 1222, koji je plemstvu priznao pravo otpora protiv kralja zbog njegovih nezakonitih čina. U ratovima protiv Francuske (1672-79. i 1688-97) Leopold nije imao uspjeha. Pri kraju života zapleo se 1701. u Rat za španjolsku baštinu protiv Luja XIV.

## Belje

Godine 1697, u skladu s tadašnjim običajima, a za posebne zasluge u pobjedi nad Turcima kod Sente, podario je princu Eugenu Savojskom imanje u južnoj Baranji, nazvano Belje.

Za Leopoldovog vladanja doselilo se nekoliko hiljada Srba pod patrijarhom Arsenijem Crnojevićem III. u Ugarsku i u Srem.

## Izvori

* *"Opća enciklopedija JLZ" (5 L-Nigh)*, Zagreb, 1979.
* *"Belje. Tvornica šećera. 75"*, Šećerana, 1986. (str. 25; greškom: Leopold II)
* *"Mala enciklopedija Prosveta" (2 K-P)*, Beograd, 1978.

## Rodoslovlje

**Leopold I.** 1667. godine, autor slike: Jan Thomas van Ieperen
### Preci

Prva generacija

1. Leopold I, njemačko-rimski car (1640-1705)

Druga generacija

2. Ferdinand III, car Svetog rimskog carstva (1608-1657)

3. Infanta Maria Anna od Španjolske (1606-1646)

Treća generacija

4. Ferdinand II, njemačko-rimski car (1578-1637)

5. Princeza Maria Anna od Bavarske (1574-1616)

6. Felipe II od Španjolske (1578-1621)

7. Nadvojvotkinja Margaretha od Austrije (1584-1611)

Četvrta generacija

8. Nadvojvoda Karl od Austrije (1540-1590)

9. Princeza Marija od Bavarske (1551-1608)

10. Wilhelm V, vojvoda od Bavarske (1548-1626)

11. Renée od Lotaringije (1544-1602)

12. Felipe III od Španjolske (1527-1598)

13. Nadvojvotkinja Anna od Austrije (1549-1580)

14. = 8. (Nadvojvoda Karl od Austrije)

15. = 9. (Princeza Marija od Bavarske)

### Potomci

**1. brak** (1666): **Infanta Margaretha Maria Theresia od Španjolske** (1651-1673), kći Felipea IV, kralja Španjolske i nadvojvotkinje Marije Anne od Austrije

* Nadvojvoda Ferdinand Wenzel (1667-1668)
* Nadvojvotkinja Maria Antonia (1669-1692); suprug Maximilian, izbornik Bavarske (1662-1726)
* Nadvojvoda Johann Leopold (1670-1670)
* Nadvojvotkinja Maria Anna (1672-1672)

**2. brak** (1673): **Nadvojvotkinja Claudia Felicitas od Austrije** (1653-1676), kći nadvojvode Karla od Austrije, grofa od Tirola, i Anne de' Medici

* Nadvojvotkinja Anna Maria Sophia (1674-1674)
* Nadvojvotkinja Maria Josefa (1675-1676)

**3. brak** (1676): Pfalz*-grofica Eleonora Magdalena od Pfalz-Neuburga** (1655-1720), kći Filipa Wilhelma, kneza izbornika Pfalza (Falačke) i *Land*-grofice Elisabethe Amalie od Hessen-Darmstadta

* Joseph I, car Svetog rimskog carstva (1678-1711)
* Nadvojvotkinja Christina (1679-1679)
* Nadvojvotkinja Maria Elisabeth (1680-1741)
* Nadvojvoda Leopold Josef (1682-1684)
* Nadvojvotkinja Maria Anna (1683-1754); suprug Joao V, kralj Portugala (1689-1750)
* Nadvojvotkinja Maria Theresia (1684-1696)
* Karl VI od Svetog Rimskog Carstva (1685-1740)
* Nadvojvotkinja Maria Josefa (1687-1703)
* Nadvojvotkinja Maria Magdalena (1689-1743)
* Nadvojvotkinja Maria Margaretha (1690-1691)

|  |  |  |
| --- | --- | --- |
| Prethodnik: | **Hrvatsko-ugarski kralj (1657-1705)** | Nasljednik:
 |
| **Ferdinand III. (1625-1657)** | **Joseph I (1687-1711)** |

|  |  |  |
| --- | --- | --- |
| Prethodnik: **Ferdinand III.** (1637-1657)
 | Njemačko rimski car
 | Nasljednik: **Joseph I** (1705-1711)
 |

## Vanjske veze

* Srpske privilegije carskog doma habzburškog